stanford-oval/wikipedia huggingface dataset:
ג'וזף סמית' הבן
תולדות חייו > המשך חייו

באוקטובר 1825, עזב סמית' את חוות משפחתו והועסק על ידי ג'וסיה סטול אשר גר במחוז סמוך לחפש יחד עם אחרים מטמון כסף ספרדי. בתקופה זו פגש סמית' את אשתו לעתיד, אמה הייל. ב-1826 הואשם סמית' בהיותו "אדם פרוע" ו"מתחזה", בבית משפט בביינברידג' שבמדינת ניו יורק. ב-18 בינואר 1827 נשא סמית' את אמה הייל לאישה. סמית' עבר עם אשתו לגור בהרמוני שבפנסילבניה. בהרמוני סיפר סמית' למספר משפחות חברי התנועה שתרגם חלק מלוחות הזהב משפת "מצרית מתוקנת". בתחילת 1829 עבר סמית' ואוליבר קאודרי, לבלרו, לפאייט שבניו יורק להמשך תרגום הלוחות. התרגום הושלם ב-1 ביולי 1829 וספר מורמון פורסם ב-26 במרץ 1830 בפלמריה שבניו יורק בעזרת מימונו של מרטין הריס. ב-6 באפריל 1830 נוסדה רשמית כנסייה בשם כנסיית המשיח (Church of Christ).
תולדות חייו > רדיפות במזרח ארצות הברית ורציחתו

ב-1833 החלו להקים את המקדש המורמוני הראשון בעיר קירטלנד שבאוהיו. לאחר שהתגלע סכסוך חריף בקרב המורמונים עקב כישלונה של אגודה דמוי-בנקאית בקירטלנד אותה הקים סמית, החליט סמית' לעזוב יחד עם נאמניו למדינת מיזורי. סמית' הטיף למאמיניו שגן העדן בתנ"ך נמצא במחוז ג'קסון שבמיזורי, וששם אף יופיע ישו כשיחזור עלי אדמות. המתיישבים המורמונים החדשים במהרה המאיסו את עצמם על האוכלוסייה המקומית ונקלעו למריבות חריפות עימם. ב-27 באוקטובר 1838 הוציא מושל מיזורי דאז, לילבורן בוגס, צו הקורא להשמיד את המורמונים. המיליציה של מיזורי תקפה את מושבי המורמונים, וסמית ומנהיגי קהילה אחרים נאסרו והועמדו למשפט, אך ב-1839 ברח סמית' מכלאו למדינת אילינוי הסמוכה. באילינוי הקים סמית' עיירה בשם העברי "נאוו" (Nauvoo) בהשראת הפסוק ”מַה נָּאווּ עַל הֶהָרִים רַגְלֵי מְבַשֵּׂר, מַשְׁמִיעַ שָׁלוֹם, מְבַשֵּׂר טוֹב, מַשְׁמִיעַ יְשׁוּעָה, אֹמֵר לְצִיּוֹן מָלַךְ אֱלֹהָיִךְ” (ישעיהו, נ"ב, ז'). גם שם הסתכסכו המורמונים עם שכניהם לאחר שמנהגיהם, הלכידות של קהילותיהם, והטפותיהם הדתיות העלו את חמת השלטונות.
בתחילת 1844, אחרי שלא הצליח לשכנע את השלטונות להכריז על נאוו כעל טריטוריה עצמאית, הגיש את מועמדותו לנשיאות ארצות הברית כמועמד עצמאי.
ב-25 ביוני 1844 נאלץ סמית' להסגיר את עצמו שוב לשלטונות, הפעם בעיר קרתגו שבאילינוי, שם הוצא נגדו צו מעצר בעוון בגידה. קודם לצו הכריז סמית' על ממשל צבאי בעיר נאוו והורה להשמיד בית דפוס בעיר שפרסם עיתון בגנותו של סמית' אשר חשף את העובדה שסמית' היה נשוי למספר נשים. בנוסף הורה סמית' לאנשיו להשמיד את כל עותקי העיתון. יומיים לאחר שהסגיר את עצמו, ב-27 ביוני הסתער המון בן 150 איש על המקום בו סמית' היה עצור, ורצח אותו ואת אחיו. בעת רציחתו של סמית' מנתה הכנסייה המורמונית כ-26,000 איש.
בריגהם יאנג החליף את סמית' כראש התנועה לאחר הירצחו.
לקריאה נוספת

תומר פרסיקו, ג'וזף סמית, נביא ואזוטריקן, חלק ראשון, חלק שני, חלק שלישי, חלק רביעי, חלק חמישי ואחרון
הערות שוליים

↑  Masonry, www.churchofjesuschrist.org
| --- | --- |
בקרת זהויות :  NLI: 987007590438205171  PLWABN: 9810673886105606  BIBSYS: 90728582  BNC: 000038712  BNE: XX1252174  BnF: cb11984773m (data)  CiNii: DA05125273  GND: 118927132  ICCU: BCTV016807  ISNI: 0000 0001 2099 9198  LCCN: n79006976  LNB: 000249550  NDL: 00526290  NKC: jn20010525382  NLA: 35506960  NLK: KAC202247633  NSK: 000185892  NTA: 068654405  RERO: 02-A012665287  SELIBR: 273464  SNAC: w61c1xz1  SUDOC: 027906523  Trove: 978125  ULAN: 500288303  VcBA: 495/102067  VIAF: 24609983   WorldCat (עם VIAF): 24609983
אנעים זמירות (אלבום)

אנעים זמירות הוא אלבום אולפן מסוגת המוזיקה חסידית. האלבום מכיל לחנים של חיים בנט מושרים סולו על ידי הזמר החסידי שלמה כהן. על העיבוד המוזיקלי רובי בנט. האלבום הופק בחברת התקליטים גל פז ויצא בשנת 1980.
רשימת רצועות

| מס' | שם | מילים | משך |
| --- | --- | --- | --- |
| 1. | הללויה אודה ה  | תהילים קי"א | 3:31 |
| 2. | רחם בחסדך  | צור משלו אכלנו | 5:23 |
| 3. | ואתה הוא מלך  | ונתנה תוקף | 3:53 |
| 4. | אנעים זמירות, בואי בשלום, הרחמן, מעין עולם הבא, קל אדון  | שיר הייחוד, לכה דודי, ברכת המזון, מה ידידות, אל אדון | 7:37 |
| 5. | ניגון לכה דודי  |   | 2:44 |
| 6. | הנה אל ישועתי  | הבדלה | 4:37 |
| 7. | חמול, הרנינו גויים, פדה בשלום  | חמול על מעשיך, חומש דברים, תהילים נ"ה | 6:40 |
| 8. | והביאותים, אתה תקום, פרוק ית ענך  | ספר ישעיהו, תהילים ק"ב, יה ריבון עלם | 4:08 |
אוהבי ה'

אוהבי ה' הוא אלבום מוזיקה של מוזיקה חסידית בלחניו של חיים בנט בביצוע סולו של הזמר החסידי שלמה כהן ומקהלת רננו חסידים. על העיבוד המוזיקלי של האלבום רובי בנט. האלבום מכיל 10 רצועות והוא יצא בשנת 1993.
את השיר אוהבי ה' ביצע שוב שלמה כהן באלבום א שבת טיש.
רשימת רצועות

| מס' | שם | מילים | משך |
| --- | --- | --- | --- |
| 1. | אודך ה' אלוקי  | תהילים פ"ו | 5:04 |
| 2. | ונתנה תוקף  | ונתנה תוקף | 7:54 |
| 3. | אוהבי ה'  | כל מקדש שביעי | 4:23 |
| 4. | אדיר הוא יבנה  | אדיר הוא | 5:42 |
| 5. | קל בנה  | אדיר הוא | 2:42 |
| 6. | נחמו עמי  | ספר ישעיהו | 4:58 |
| 7. | חסל סידור פסח  | חסל סידור פסח | 7:49 |
| 8. | אשר ברא  | שבע ברכות | 3:44 |
| 9. | והאר עינינו  | ברכת אהבה רבה | 5:59 |
| 10. | ניגון  |   | 2:41 |
השתתפו בהקלטות

חיים בנט
שלמה כהן
מקהלת רננו חסידים
רובי בנט
כריס באב

| --- | --- |

באב במדי אוניברסיטת המדינה של פנסילבניה, 2009
 לידה:  14 בפברואר 1990 (בן 34) טופיקה, קנזס, ארצות הברית
 עמדה:  קלע
 גובה:  1.96 מטרים
 מספר:  19
 מכללה:  אוניברסיטת המדינה של פנסילבניה (2008–2010)   אוניברסיטת המדינה של איווה (2011–2013)
 דראפט:  לא נבחר, 2013
 קבוצות כשחקן
 2013–2014   2014   2014–2015   2015–2017   2017–2018   2018–2019   2019–2020   2020–2021   2021–:  מיין רד קלאוס   בוסטון סלטיקס   מיין רד קלאוס   רטיופארם אולם   לוקומוטיב קובאן   בחצ'שהיר קולג'י   פרומיתאס פטרס   טלקום בון   בני הרצליה
 הישגים כשחקן
 חמישיית העונה בליגת העל בכדורסל (2022)  גביע המדינה בכדורסל (2022)  חמישיית העונה בבונדסליגה (2017)  חמישיית העונה השנייה בליגת הפיתוח (2015)
כריס באב (באנגלית: Chris Babb; נולד ב-14 בפברואר 1990) הוא כדורסלן אמריקאי המשחק בעמדת הקלע בבני הרצליה מליגת העל בכדורסל וליגת האלופות.
ראשית חיים

באב נולד וגדל בקנזס. כשסיים את כיתה ז' עברה משפחתו לארלינגטון, טקסס, שם למד בבית הספר אוקריג', העמיד ממוצעים של 31.2 נקודות וסייע לבית הספר להשיג מאזן של 26–3 ואליפות מחוזית כסיניור (שחקן בשנתו הרביעית והאחרונה). כמו כן העמיד ממוצעים של 8.1 ריבאונדים, 7.2 אסיסטים ושיא בית ספרי של 1,125 נקודות בארבע שנותיו בקבוצה.
קריירת מכללות

בעונתו הראשונה באוניברסיטת המדינה של פנסילבניה, באב שיחק מעט מאוד במדי הליונס, קבוצת הכדורסל של האוניברסיטה. ב-32 משחקים הוא העמיד ממוצעים של 2.8 נקודות ו-1.1 ריבאונדים ב-10 דקות למשחק.
בעונתו השנייה הוא היה שלישי בקבוצה באסיסטים (69) וחטיפות (22), וקלע את מספר השלשות השני בגודלו בקבוצה, כשקלע 69 מ-185 (37.3%) מחוץ לקשת. ב-31 משחקים (מתוכם פתח ב-23), הוא העמיד ממוצעים של 9.3 נקודות, 3.2 ריבאונדים ו-2.2 אסיסטים ב-29.7 דקות למשחק.
בשנת 2011, הוא עבר לאוניברסיטת המדינה של איווה. לאחר עונת "חולצה אדומה", שבה לא שיחק עקב חוקי ההעברות של ה-NCAA, הייתה לו עונת ג'וניור טובה בצייקלונס, והוא המשיך להיות מדורג עשירי ב-12 המכללות הגדולות בשלשות למשחק עם 1.9. ב-34 משחקים (בכולם פתח בחמישייה) הוא העמיד ממוצעים של 7.8 נקודות, 4.1 ריבאונדים, 1.6 אסיסטים ו-1.0 חטיפות ב-33.1 דקות למשחק.
בנובמבר 2012 הושעה באב משני המשחקים הראשונים של עונת 2012/13 בשל הפרת חוקי הקבוצה. כשחזר נבחר לחמישיית ההגנה של 12 הגדולות. ב-33 משחקים (פתח בכולם) הוא העמיד ממוצעים של 9.1 נקודות, 3.4 ריבאונדים, 2.2 אסיסטים ו-1.1 חטיפות ב-32.7 דקות למשחק. הוא קלע 38.2% לשלוש בעונה זו, ושלשות היוו 5.2 מ-7.2 זריקות השדה שלו למשחק באותה עונה.
ביולי 2014 הצטרף באב לבוסטון סלטיקס לליגת הקיץ 2014, אך ב-25 בספטמבר 2014 הסלטיקס חתכו אותו מהסגל. ב-31 באוקטובר 2014 הוא נרכש מחדש על ידי המיין רד קלאוס, וב-4 בפברואר 2015, הוא נבחר למשחק האולסטאר של ליגת הפיתוח. ב-5 במרץ 2015 קלע באב שיא קריירה של 33 נקודות בניצחון 121–110 של קבוצתו על אוסטין ספרס.
קריירה מקצועית > עונת 2013/14

לאחר שלא נבחר בדראפט ה-NBA לשנת 2013, באב הצטרף לפיניקס סאנס לליגת הקיץ 2013. ב-30 בספטמבר 2013 הוא חתם בבוסטון סלטיקס. עם זאת, הוא נחתך מסגל הסלטיקס ב-26 באוקטובר 2013. ב-31 באוקטובר 2013, הוא נרכש על ידי מיין רד קלאוס, קבוצת ליגת הפיתוח של הסלטיקס.
ב-28 בפברואר 2014, באב חתם על חוזה ל-10 ימים בבוסטון סלטיקס. ב-11 במרץ 2014, הוא חתם על חוזה נוסף ל-10 ימים בסלטיקס. ב-21 במרץ 2014, הוא חתם על חוזה רב-שנתי, לא מובטח, עם הסלטיקס.
קריירה מקצועית > עונת 2014/15

ביולי 2014, באב הצטרף לבוסטון סלטיקס לליגת הקיץ 2014. ב-25 בספטמבר 2014, הסלטיקס ויתרו עליו. ב-31 באוקטובר 2014 הוא נרכש מחדש על ידי המיין רד קלאוס. ב-4 בפברואר 2015, הוא נבחר למשחק האולסטאר של ליגת הפיתוח. ב-5 במרץ 2015, הוא קלע שיא קריירה של 33 נקודות בניצחון 121–110 של הרד קלאוס על אוסטין ספרס.
ב-6 באפריל 2015, באב חתם על חוזה רב-שנתי עם בוסטון סלטיקס, אך נשלח שוב לרד קלאוס. שישה ימים לאחר מכן, הוא הוחזר על ידי הסלטיקס לאחר שמיין הודחה מפלייאוף ליגת הפיתוח. הוא לא הופיע באף משחק עבור הסלטיקס בקדנציה השנייה שלו בקבוצה.
קריירה מקצועית > עונת 2015/16

ב-27 ביולי 2015, באב הועבר בטרייד, יחד עם ג'רלד וולאס, לגולדן סטייט ווריורס בתמורה לדייוויד לי. ב-23 באוקטובר 2015, הווריורס ויתר עליו לאחר שהופיע בחמישה משחקי קדם העונה.
ב-19 בנובמבר 2015, באב חתם עם רטיופארם אולם מהבונדסליגה הגרמנית. ב-32 משחקי ליגה באולם, הוא העמיד ממוצעים של 10.3 נקודות, 4.0 ריבאונדים ו-3.2 אסיסטים למשחק. הוא גם העמיד ממוצעים של 10.1 נקודות, 2.5 ריבאונדים, 1.7 אסיסטים ו-1.4 חטיפות ב-10 משחקי יורוקאפ בעונת 2015/16.
קריירה מקצועית > עונת 2016/17

ב-14 ביוני 2016, באב חידש את חוזהו ברטיופארם אולם לעונת 2016/17. הוא סיים את העונה הסדירה וקבע שיא חדש בבונדסליגה הגרמנית: 100 שלשות (מתוך 233 ניסיונות, 42.9% 3 בעונה הסדירה).
קריירה מקצועית > עונת 2017/18

ב-5 ביולי 2017, באב חתם על חוזה לשנתיים במועדון הרוסי לוקומוטיב קובאן. הוא נפרד מהקבוצה ביולי 2018.
קריירה מקצועית > עונת 2018/19

ב-15 ביולי 2018, באב חתם על חוזה בבחצ'שהיר קולג'י מליגת העל הטורקית.
קריירה מקצועית > עונת 2019/20

ב-16 ביולי 2019 עבר באב ליוון ושיחק בפרומיתאס פטרס מליגת העל היוונית והיורוקאפ. הוא קלע 9.8 נקודות בממוצע למשחק במדי הקבוצה.
קריירה מקצועית > עונת 2020/21

ב-9 באוגוסט 2020, באב חתם בטלקום בון מהבונדסליגה הגרמנית. הוא העמיד בקבוצה ממוצעים של 17 נקודות, 3.1 אסיסטים ו-2.1 ריבאונדים למשחק.
ב-4 באוקטובר 2021 חתם באב בבני הרצליה מליגת העל בכדורסל. הוא זכה עימה בגביע המדינה 2021/2022 והגיע איתה לגמר עונת 2021/2022 בליגה, לאחר שבמשחק השני מתוך שלושה בסדרת חצי הגמר נגד מכבי תל אביב, קלע באב 23 נקודות עם 8 מ-9 זריקות מהשדה ורשם מדד מרשים של 32 נקודות. בגמר הפסידה הרצליה להפועל חולון. בסיום העונה נבחר באב לחמישיית העונה בליגת העל.
קריירה מקצועית > עונת 2023/24

בתחילת העונה מונה באב לקפטן הקבוצה. עקב מלחמת "חרבות ברזל", כריס עזב את הקבוצה וחתם בקבוצת גראבלין-דנקירק מהליגה הצרפתית.
חיים אישיים

באב הוא בנם של מייק וניקי באב, ויש לו אח צעיר בשם ניק, ששיחק גם הוא באוניברסיטת המדינה של איווה ומשחק בבאיירן מינכן.
איהי שבת

איהי שבת הוא אלבום סולו של החזן החסידי יעקב למר. האלבום יצא בשנת 2014 והוא מכיל 11 רצועות.
על העיבוד המוזיקלי ד"ר מרדכי סובול והפקה אופיר סובול.
רשימת רצועות

| מס' | שם | לחן | משך |
| --- | --- | --- | --- |
| 1. | ממקומך  | שלמה קרליבך, חסידות מודז'יץ | 4:40 |
| 2. | רזא דשבת  | פייר פינצ'יק | 10:42 |
| 3. | ישמח משה  | יהודה לייב סובול | 5:18 |
| 4. | זאל נאך שבת  | ש. סקונדא | 4:20 |
| 5. | קהילות הקודש  | ש. מלבסקי | 11:07 |
| 6. | מאמעלע  | א. גודהארט | 4:12 |
| 7. | עד הנה  | א. מ. היימלשטיין | 5:43 |
| 8. | שבת קודש  | א. זינגר | 5:50 |
| 9. | המבדיל  | י. רומינסקי | 4:00 |
| 10. | ידיד נפש  | ש. מלבסקי | 4:20 |
| 11. | מחרוזת זמירות  | אץ ג'וליוס | 3:55 |
השתתפו בהקלטות

יעקב למר
מענדי למר
זריילי ברגר
סיימון כהן
אופיר סובול
מרדכי סובול
סותבי'ס

| --- | --- |


משרדי החברה ברחוב ניו בונד, לונדון, שנת 2006
 נתונים כלליים
 בורסה:  הבורסה לניירות ערך בניו יורק (1988–2019–BID) 
 תקופת הפעילות:  1744–הווה (כ־280 שנה) 
 חברות בנות:  Sotheby's International Realty 
 מיקום המטה:  ניו יורק 
 קואורדינטות:  40°45′59″N 73°57′13″W﻿ / ﻿40.766388888889°N 73.953611111111°W﻿ / 40.766388888889; -73.953611111111 
 ענפי תעשייה:  מכירה פומבית 
 הכנסות:  1,035,740,000 דולר אמריקאי (נכון ל־נובמבר 2018) 
 רווח תפעולי:  194,720,000 דולר אמריקאי (נכון ל־נובמבר 2018) 
 רווח:  108,630,000 דולר אמריקאי (נכון ל־נובמבר 2018) 
 עובדים:  133 (נכון ל־דצמבר 2018) 
  
 www.sothebys.com
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימיקום המטה(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימיקום המטה(למפת מנהטן רגילה) מיקום המטה(למפת מנהטן מוגדלת) מיקום המטה he
 
סותבי'ס (באנגלית: Sotheby's, בתרגום מילולי: של סותבי) הוא תאגיד רב-לאומי בריטי שבסיסו בניו יורק. סותבי'ס הוא אחד מהמתווכים הגדולים בעולם של אמנות, חפצי נוי, תכשיטים, נדל"ן ופריטי אספנות. הספקטרום של סוגי שירותי החברה נע בין שירותים הדומים לאלו שנותנות חברות סחר באמנות גדולות לבין מכירות פרטיות של חפצי ערך.
פעילות

סותבי'ס הוא בית מכירות האמנות הרביעי בעולם בוותק רציף, עם 90 סניפים ב-40 מדינות. בדצמבר 2011 היו לחברה 1,446 עובדים ברחבי העולם. בשנת 2011 היה לעסק האמנות הגדול בעולם, עם מכירות גלובליות בהיקף של 5.8 מיליארד דולר.
פעילות > ישראל

הסניף הישראלי של בית המכירות הוקם בשנת 1985.
החברה עורכת מדי פעם מכירות פומבית גם בישראל, ושל אמנות ישראלית בניו יורק.
זרוע הנדל"ן של בית המכירות סותבי'ס פועלת בישראל החל מ-2012.
היסטוריה

סותבי'ס הוקמה ב-11 במרץ 1744 בלונדון. במשך 200 שנה היא עסקה בעיקר במכירת ספרים. באמצע המאה ה-20 נכנסה סותבי'ס לתחום האמנות והייתה לסוחרת האמנות הגדולה בעולם.
סותבי'ס הפכה לחברה ציבורית בבריטניה בשנת 1977. לאחר ירידה של 25 אחוז במכירות בשנים 1980–1981 החליטה סות'ביס להעתיק את המטה שלה בצפון אמריקה משדרת מדיסון למפעל סיגרים לשעבר בשדרת יורק, בניו יורק, בשנת 1982. בשנה שלאחר מכן, קבוצת משקיעים בראשות אלפרד טאובמן (אנ') מדטרויט רכשה את סותבי'ס, והקימה חברת החזקות המחזיקה בה, באוגוסט 1983 במישיגן.
בשנת 1988, נרשמו מניות החברה למסחר בבורסה של ניו יורק. בשנת 1989 היו לסותבי'ס כ-60 נציגויות ב-24 מדינות. בחודש יולי 2016, הפכה ענקית הביטוח הסינית "Taikang Life" לבעלת המניות הגדולות ביותר של סותבי'ס.
ביוני 2019, רכש הטייקון פטריק דרהי את בית המכירות בסכום של 3.7 מיליארד דולר. במסגרת עסקת הרכישה, סותבי'ס הפכה לחברה פרטית ומניותה נמחקו מהבורסה הראשית של ניו יורק (NYSE).
מכירות מיוחדות

במאי 2012 מכרה סותבי'ס את אחת מארבע גרסאות של ציור "הצעקה", תמורת 120 מיליון דולר, המחיר הגבוה ביותר שבה נרכשה יצירת אמנות במכירה פומבית. השיא נשבר על ידי בית המכירות המתחרה כריסטי'ס בנובמבר 2015, כאשר הציור "עירום בנחת" של אמדאו מודיליאני נמכר ב–170.4 מיליון דולר.
במאי 2016 ערכה מכירה פומבית של תכשיטים ויהלומים בז'נבה, שבה נמכר יהלום ורוד ב-32 מיליון דולר, המחיר הגבוה ביותר ששלום מעולם על יהלום מסוג זה.
באוקטובר 2018, יצירה של האמן בנקסי "ילדה עם בלון" שנמכרה במכירה פומבית של סותבי'ס, השמידה את עצמה מספר שניות לאחר המכירה. בנקסי העלה סרטון ובו הוא מראה כיצד הוא מטמין במסגרת של התמונה מגרסת נייר המופעלת באמצעות שלט רחוק. מיד לאחר רכישת התמונה, הפעיל בנקסי את המגרסה שהשמידה את היצירה באופן חלקי. לאחר גריסת חלק מן התמונה, קפץ מחירה של היצירה.
הערות שוליים

↑  עודד ברושי, לגדול עם סות'ביס, חדשות, 15 בדצמבר 1989
↑  זהבה דברת, ‏ההכנסות במכירות סותבי'ס בישראל בחול המועד פסח - 3.5 מיליון דולר, באתר גלובס, 30 באפריל 1997
↑  אביבה קרול, ‏הפדיון במכירות של סותבי'ס וכריסטי'ס בת"א - 5.4 מיליון ד', באתר גלובס, 22 באפריל 1998
↑  חגית פלג רותם, ‏פידיון של 4.3 מיליון דולר במכירה הישראלית של סותבי'ס ניו-יורק, באתר גלובס, 13 בדצמבר 2013
↑  חגית פלג רותם, ‏אמנות מאוספי אי.די.בי ואלביט הדמיה מגיעה למכירות פומביות בחו"ל, באתר גלובס, 3 בדצמבר 2014
↑  נמרוד בוסו, מחפשים פנטהאוז ב-120 מיליון שקל בישראל? פנו לסות'ביס, באתר TheMarker‏, 12 באוגוסט 2012
1 2 3  קיצור תולדות סותבי׳ס, חדשות, 15 בדצמבר 1989
↑  סוויס בנק מעוניין לרכוש את כריסטי'ס, באתר גלובס, 22 בדצמבר 1997
↑  גיא בן סימון, ‏איש העסקים הישראלי-צרפתי פטריק דרהי רוכש את סותבי'ס תמורת 3.7 מיליארד דולר - פרמיה של 61%, באתר גלובס, 17 ביוני 2019
↑  קרול ווגל, מחיר שיא ליצירת אמנות: "הצעקה" של מונק נמכרה ב-120 מיליון דולרים, באתר הארץ, 4 במאי 2012
↑  איתמר זהר, ציור עירום של מודליאני נמכר ב–170.4 מיליון דולר – הסכום השני הגבוה ביותר ששולם על יצירת אמנות, באתר הארץ, 10 בנובמבר 2015
↑  שירות גלובס, ‏סותבי'ס שברה שיא במכירות תכשיטים: 175 מ' ד' במכירה פומבית, באתר גלובס, 20 במאי 2016
↑  מיה אשרי, בנקסי מסביר כיצד הצליח לגרוס את יצירתו בזמן המכירה הפומבית, באתר הארץ, 7 באוקטובר 2018
| --- | --- |
בקרת זהויות :  NLI: 987007268471405171  BIBSYS: 90747747  BNE: XX109255  BnF: cb120449310 (data)  CiNii: DA03459132  GND: 5010795-1  ISNI: 0000 0001 2108 7078  LCCN: n84160976  LNB: 000198993  NKC: kn20030528006  NLA: 35607308  RERO: 02-A003849891  SELIBR: 262339  SUDOC: 028659538  Trove: 1012960  ULAN: 500304344  VcBA: 494/3718  VIAF: 797145858160823022490   WorldCat (עם VIAF): 797145858160823022490
מרדכי מנטליק

הרב מנטליק בכינוס שנערך ב-770 בשנת ה'תשל"ו.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב מרדכי מנטליק (ביידיש: מענטליק; י"ט בחשוון תרע"ג, אוקטובר 1912 – כ"ה בתשרי תשמ"ח, 17 באוקטובר 1987) היה ראש ישיבת תומכי תמימים ליובאוויטש המרכזית – 770 בניו יורק וחבר הנהלת "אגודת חסידי חב"ד העולמית", מוסד העל העולמי של חסידות חב"ד.
ביוגרפיה

נולד במינסק לשרה רחל והרב פנחס מנטליק.
בשנת תרפ"ה, התחיל ללמוד בישיבת תומכי תמימים בוורשה, בשנת תרצ"ד החל לכהן כר"מ בישיבה, בהמשך עבר לשמש כמשגיח בישיבת חב"ד באוטבוצק, שם שימש הרב מנטליק גם כ'חוזר' של אדמו"ר יוסף יצחק שניאורסון.
באסרו חג השבועות תרצ"ח התחתן באוטווצק עם גיטל בת הרב דוד הלוי שטוקהמר ששימש שו"ב, בתשרי ת"ש הגיע הרב מנטליק לארצות הברית.
בשנת תש"ה התמנה על ידי הריי"צ לעמוד בראש חברת "עדינו", שנועד לאחד את בני התורה בכינוסים ובהוצאת חוברות של חידושי תורה.
בשבועות האחרונים לחייו נחלש עד לפטירתו בגיל 75, במוצאי שבת ליל כ"ה בתשרי ה'תשמ"ח. בהלווייתו שנערכה מול מרכז חב"ד העולמי - 770 למחרת השתתפו כעשרים אלף איש. הרב מנטליק נקבר בבית הקברות מונטיפיורי בקווינס שבניו יורק ליד אוהל חב"ד לובביץ' על מצבתו נכתב:
פ"נ הגאון החסיד התמים, עוסק בצ"צ רב פעלים, ר' מרדכי ב"ר פנחס ע"ה מענטליק, ממצויני תל' ור"מ בישיבת תו"ת [תומכי תמימים] ווארשא אטוואצק, ראש ישיבה וחבר ההנהלת דישיבת תו"ת המרכזית בארצה"ב [בארצות הברית] מיום הווסדה, מוסר ונתון לתלמידי', היטיב מצבם הרוחני והגשמי, זכה לקירוב מיוחד וחבה יתירה מרבותינו נשיאינו הק', מילא הוראותיהם במסירה ונתינה עילאית, חבר ועד אגודת חסידי חב"ד, מארגן כינוסי התורה בחצרות קדשנו ועורך קובצי "כינוס תורה", העמיד דורות תלמידים מקושרים לרבותינו נשיאינו, מח"ס אמרי מרדכי, זכה להיות חוזר ולשמש בקודש בתור שר המשקים, נפטר בשם טוב ביום א' כ"ה תשרי ה'תשמ"ח, ת.נ.צ.ב.ה.
פעילותיו

ראש ישיבה
בחורף ת"ש התמנה על ידי הרבי הריי"צ לעמוד בראש ישיבת תומכי תמימים, והיה מוסר שיעור בנגלה בכל שבוע.
בשנת תשי"ח הוציא ספר בשם "אמרי מרדכי", ובו חידושים במסכת בבא בתרא. כן הו"ל קובצים 'הערות התמימים' בעניינים שונים, 'הפלפול וההגיון' ועוד, והיה מהעורכים של הספר "שערי יהודה" על הש"ס, שיצא על ידי תלמידי הרב יהודה אבר.
מדי שבוע היה מוסר שיעור בגמרא ובשיחה של הרבי לתושבי שכונת קראון הייטס, לקראת ראש השנה וחג הפסח היה מוסר שיעור ב'מכתב כללי' שהיה הרבי שולח לכבוד החג - המדבר אודות תוכנו של החג וקביעותו, עם כל ה'מראי מקומות' שציין הרבי במכתב.
היה אחראי יחד עם הרב ישראל יצחק פיקרסקי על לימוד הלכות שחיטה לתלמידי הישיבה, מהם קיבלו סמיכה לרבנות.
הקים את "קופת הבחורים", שדאגה לספק ביגוד לתלמידי הישיבה לכבוד חג הפסח.
בשנת תשל"ו נשלח על ידי הרבי מחב"ד כמלווה של קבוצת השלוחים הראשונה לישראל, הייתה זו הפעם היחידה בה ביקר בישראל.
כינוסי תורה
מאז שנת תשי"ב היה מארגן כינוס תורה באסרו חג השבועות וחג הסוכות, ומשנת תשל"ב גם באסרו חג הפסח, בהשתתפות רבני חב"ד וראשי ישיבות חב"ד ועוד.
משנת תשכ"ו היה מוציא חוברות בשם "כינוס תורה" בו נדפסו ביאורים ופלפולים שנאמרו בכינוסי תורה, יצאו לאור עשרים קבצים.
תפקידיו בחצר הרבי
מאז שנת ה'תשי"א, החל להיות האחראי על המשקה של הרבי, בתחילת כל התוועדות היה מוזג יין לכוס של הרבי, וחוזר וממלאה במשך ההתוועדות.
מאז שהתחיל הרבי לחלק כוס של ברכה בסיום החגים היה עומד הרב מנטליק שעות עם קנקן היין בידיו, וממלא את הכוס לקראת סיום הכוס.
אחרי פטירתו של הרב אליהו ייאכיל סימפסון, התמנה לאחראי על האפיית המצוות לרבי ולתלמידי הישיבה.
לקריאה נוספת

ושמו מרדכי: תולדות חייו של הרב מרדכי מענטליק, יוליט (לונג איילנד): משפחת טננבוים, תשפ"ד
אוצר החסידים - ניו יורק - אישיותם ומשנתם החסידית של משפיעי חב"ד, עמודים 279 - 271; בעריכת יוסף אשכנזי, תשע"ג
שלום דובער לוין, תולדות חב"ד בפולין ליטא ולטביא, עמודים קעז-קפ, קפה, רא ועוד, בהוצאת קה"ת, נ.י. תשע"א
אלי וולף, 'כעומד לפני המלך', קליאמקע, תשע"ז
הערות שוליים

↑  בהפרדס כתוב שנולד בכמלניק שבפולין.
↑  שתפקידו היה לזכור את מהלך התוועדויותיו של האדמו"ר (שפעמים רבות נערכו בשבתות ובחגי ישראל ונמשכו שעות, ללא אפשרות תיעוד מכני), ולשחזרן על גבי הכתב.
↑  הפרדס חשון תשמ"ח
| --- | --- |
בקרת זהויות :  NLI: 987007590808705171
קווינטון ארון

| --- | --- |

 לידה:  15 באוגוסט 1984 (בן 40) הברונקס, ארצות הברית 
 מדינה:  ארצות הברית 
 תקופת הפעילות:  מ-2006 
 www.quintonaaron.org
 פרופיל ב-IMDb
 
קווינטון אהרון (באנגלית: Quinton Aaron; נולד ב-15 באוגוסט 1984) הוא שחקן אמריקאי. הוא ערך את הופעת הבכורה שלו בסרט "קדימה, תריץ אחורה" בבימויה של מישל גונדרי. התפקיד הראשי הראשון שלו היה כשגילם את שחקן הפוטבול האמריקאי מייקל אוה'ר בסרט הקולנוע "הזדמנות שנייה" משנת 2009.
ראשית חייו

ארון נולד בברונקס, ניו יורק, אך עבר לאוגוסטה, ג'ורג'יה לאחר בית הספר היסודי.
קריירה

ארון ערך את הופעת הבכורה שלו בסרט הקולנוע "קדימה, תריץ אחורה" של מישל גונדרי, בכיכובם של מוס דף וג'ק בלאק. הוא שיחק יחד בסרט קצר בשם "מר ברוקלין" עם אל תומפסון, בבימויו של ג'ייסון סוקולוף.
ארון הופיע בשני פרקים של סדרת הטלוויזיה "חוק וסדר" (עונה 17, פרק "בלינג" כשומר ראש ובפרק "נפילה" כסדרן).
תפקידו הראשי הראשון היה כשגילם את שחקן הפוטבול מייקל אוה'ר, לצד סנדרה בולוק וטים מקגרו בסרט "הזדמנות שנייה", שהוקרן לראשונה ב-20 בנובמבר 2009. בבימויו של ג'ון לי הנקוק, הסרט מבוסס על ספרו של מייקל לואיס "The Blind Side Evolution of a Game" משנת 2006, המציג את סיפורו האמיתי של אוה'ר. ארון נבחן לתפקיד לאחר שאמו ראתה מודעה על האודישנים ברשת. הוא היה אחד מהמועמדים הסופיים, והוא הוטס ללוס אנג'לס לאודישן הסופי. לא בטוח אם הוא הצליח, הוא הושיט יד לכיסו בדרך לדלת ושלף כרטיס ואמר לבמאי ג'ון לי הנקוק שהוא יודע שזו תהיה הזדמנות גדולה עבורו לקבל את התפקיד, אבל שהוא ישמח לקבל עבודה כמאבטח אם לא יתקבל. ארון זכה בתפקיד.
ב־24 במרץ 2010, ארון כיכב עם ג'יל סקוט בפרק של "חוק וסדר: מדור מיוחד". ב-4 באפריל 2011 התארח ארון בפרק גמר העונה של סדרת הטלוויזיה "החוק של הארייט", סדרה בה מככבת קתי בייטס ששיחקה לצידו בסרט "הזדמנות שנייה".
בשנת 2015 הצטלם ארון לסרט הקצר "Busy Day" באלבקרקי, ניו מקסיקו.
בשנת 2018 שיחק במותחן "Worthless" לצדה של טארה ריד.
בשנת 2023, ארון הוציא את הסינגל הראשון שלו "Lead with Love"
שפילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Feliz Navidad | ווקאליסט |  |
| 2008 | קדימה, תריץ אחורה | קיו |  |
| 2009 | The Ministers | פרפ |  |
| 2009 | הזדמנות שנייה | מייקל אוה'ר |  |
| 2013 | Paranormal Movie | קווינטון |  |
| 2013 | 1982 | טרטל |  |
| 2014 | The Appearing | קנת' |  |
| 2014 | הנותרים (אנ') | סימון |  |
| 2015 | My Favorite Five | טי.אי |  |
| 2015 | Dancer and the Dame | לואיס |  |
| 2015 | My First Miracle | ברנדון |  |
| 2016 | Halfway | ביירון |  |
| 2016 | אמהות ובנות (אנ') | ד"ר המילטון |  |
| 2016 | Traded | סיילס |  |
| 2016 | Greater | המאמן ארון |  |
| 2016 | Extraction: Genesis | בלייד |  |
| 2016 | Hero of the Underworld | טינו |  |
| 2017 | It's Not My Fault and I Don't Care Anyway | בריאן קלהאן |  |
| 2017 | Justice | בנג'מין |  |
| 2017 | All In | דרק |  |
| 2017 | The Hammer | קיי-רוד |  |
| 2017 | An American in Texas | קווין |  |
| 2017 | Rock, Paper, Scissors | ג'ו |  |
| 2017 | Jason's Letter | טרוי ג'יימס |  |
| 2018 | The Second Coming of Christ | מייקל |  |
| 2018 | Worthless | בנקס |  |
| 2018 | Fishbowl California | צ'אד |  |
| 2018 | Bad Company | דאמן |  |
| 2019 | Aurora's Law | דייב |  |
| 2019 | Elfette Saves Christmas | סנטה קלאוס |  |
| 2021 | Mummy Dearest | קווינטון ג'ונסבורו |  |
| 2021 | Summertime Dropouts | לורנזו |  |
| 2021 | Money Is King | פרופסור אדוארד רנדולף |  |
| 2022 | Killer Connection | טומי |  |
| 2022 | Clew | מרקוס |  |
| 2022 | To Die For | ביג מאק |  |
| 2022 | The Wedding Pact 2: The Baby Pact | ג'ו ג'וניור |  |
| 2023 | Blue Lightning | אדם |  |
| TBA | The Walk-On's | באם-באם |  |
| TBA | Loaded Deck | קלאבס |  |
| TBA | The Leather Man | ממבה |  |
| TBA | Making Scarlett Wind | אוסקר |  |
| TBA | My African Wedding in America | הכומר סיי |  |
| TBA | Unforgiven Road | ליאו |  |
| TBA | Experiment 77 | ארל |  |
| TBA | Six Bullets to White Rock | סלים |  |
שפילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | חוק וסדר | סדרן / מאבטח | 2 פרקים |
| 2010 | חוק וסדר: מדור מיוחד | דמיאן וודס | פרק: "Disabled" |
| 2011 | מגרש ביתי | טומי | 2 פרקים |
| 2011 | החוק של הארייט (אנ') | בריאן ג'ונס | פרק: "Last Dance" |
| 2011 | גדולה מהחיים | ג'ייקוב קמפבל | פרק: "Bride-a-Palooza" |
| 2018–2020 | Gods of Medicine | ויק וילסון | סדרת רשת; 7 פרקים |
| 2020 | Unsubscribe | סאמי | פרק: "Pilot" |
| 2020 | Locked in Love | דמיאן סילבר | פרק: "Chapter 1" |